**โมเดลสมการโครงสร้างประสิทธิผลการจัดการขยะขององค์กรปกครอง ส่วนท้องถิ่นในจังหวัดอ่างทอง**

**STRUCTURAL EQUATION MODEL FOR EFFECTIVENESS WASTE MANAGEMENT OF LOCAL ADMINISTRATIVE ORGANIZATIONS**

**IN ANG TONG PROVINCE**

**นางสาวอภิญญา ฉัตรช่อฟ้า**

**โมเดลสมการโครงสร้างประสิทธิผลการจัดการขยะขององค์กรปกครอง ส่วนท้องถิ่นในจังหวัดอ่างทอง**

**นางสาวอภิญญา ฉัตรช่อฟ้า**

**Structural Equation Model for Effectiveness Waste Management of Local Administrative Organizations in Ang Tong Province**

**Miss Apinyar Chatchorfa**

|  |  |  |
| --- | --- | --- |
| **ชื่อดุษฎีนิพนธ์** | : | โมเดลสมการโครงสร้างประสิทธิผลการจัดการขยะขององค์กรปกครองส่วนท้องถิ่นในจังหวัดอ่างทอง |
| **ผู้วิจัย** | : | นางสาวอภิญญา ฉัตรช่อฟ้า |
| **ปริญญา** | : | ปรัชญาดุษฎีบัณฑิต (รัฐประศาสนศาสตร์) |
| **คณะกรรมการควบคุมดุษฎีนิพนธ์** |
|  | : | ศ. ดร.กฤช เพิ่มทันจิตต์, B.Arch. (Architecture), M.Sc. (Human Settlement Planning and Development), M.C.P. (City Planning), Ph.D. (Political Economy)  |
|  | : | รศ. ดร.สุรพล สุยะพรหม, พธ.บ. (สังคมวิทยา), M.A. (Politics), Ph.D. (Political Science), ปร.ด. (สื่อสารการเมือง) |
| **วันสำเร็จการศึกษา** | : | ๒๘ กันยายน ๒๕๖๓ |

**บทคัดย่อ**

ดุษฎีนิพนธ์เล่มนี้มีวัตถุประสงค์ ๑. เพื่อศึกษาความสอดคล้องของโมเดลสมการโครงสร้างประสิทธิผลการจัดการขยะขององค์กรปกครองส่วนท้องถิ่นในจังหวัดอ่างทองกับข้อมูลเชิงประจักษ์ ๒. เพื่อวิเคราะห์ปัจจัยเชิงสาเหตุที่มีอิทธิพลต่อประสิทธิผลการจัดการขยะขององค์กรปกครองส่วนท้องถิ่นในจังหวัดอ่างทอง และ ๓. เพื่อนำเสนอโมเดลสมการโครงสร้างประสิทธิผลการจัดการขยะขององค์กรปกครองส่วนท้องถิ่นในจังหวัดอ่างทอง ใช้ระเบียบวิธีวิจัยแบบผสานวิธี ด้วยวิธีการวิจัยเชิงคุณภาพเพื่ออธิบายผลการวิจัยเชิงปริมาณ โดยที่ในการวิจัยเชิงปริมาณ มีกลุ่มตัวอย่าง จำนวน ๖๐๐ คน ได้จากการสุ่มแบบแบ่งชั้น สำหรับการวิจัยเชิงคุณภาพ มีผู้ให้ข้อมูลสำคัญ จำนวน ๑๗ คน และกลุ่มเป้าหมายในการสนทนากลุ่มเฉพาะ จำนวน ๙ รูปหรือคน ได้จากการเลือกแบบเจาะจง เครื่องมือที่ใช้ในการวิจัย คือ แบบสอบถาม แนวคำถามในการสัมภาษณ์และประเด็นในการสนทนากลุ่มเฉพาะ การวิเคราะห์ข้อมูลเชิงปริมาณใช้สถิติแบบบรรยายและวิเคราะห์สหสัมพันธ์ด้วยโปรแกรมสำเร็จรูป รวมทั้งวิเคราะห์เพื่อตรวจสอบความสอดคล้องของโมเดลกับข้อมูลเชิงประจักษ์และวิเคราะห์ขนาดอิทธิพลทางตรงและทางอ้อมด้วยโปรแกรม LISREL และในการวิเคราะห์ข้อมูลเชิงคุณภาพใช้การวิเคราะห์เนื้อหาและการสร้างข้อสรุปแบบอุปนัย

ผลการวิจัยพบว่า

๑. โมเดลสมการโครงสร้างประสิทธิผลการจัดการขยะขององค์กรปกครองส่วนท้องถิ่นในจังหวัดอ่างทองที่พัฒนาขึ้นสอดคล้องกับข้อมูลเชิงประจักษ์ ผลการตรวจสอบความตรงของโมเดลที่พัฒนาขึ้น สรุปได้ว่า ค่าไค-สแควร์ = ๑๒๔.๙๐, df = ๑๐๑, p = .๐๕๓, GFI = .๙๘, AGFI = .๙๖, RMSEA = .๐๒๐ ประสิทธิผลของการจัดการขยะองค์การบริหารส่วนท้องถิ่นในจังหวัดอ่างทอง (EFFECT) มีค่าสัมประสิทธิ์การพยากรณ์เท่ากับ .๙๗๖ แสดงว่า ตัวแปรภายในโมเดล ได้แก่ ภาวะผู้นำ (LEADER) การบริหารองค์การ (MANAGE) การมีส่วนร่วม (PART) และอิทธิบาท ๔ (IDDHIB) สามารถอธิบายความแปรปรวนของประสิทธิผลการจัดการขยะขององค์กรปกครองส่วนท้องถิ่นในจังหวัดอ่างทองได้ร้อยละ ๙๗.๖๐ และผลการวิเคราะห์อิทธิพลทางตรงและทางอ้อมพบว่า อิทธิบาท ๔ เป็นตัวแปรส่งผ่าน (Mediator) ในโมเดลสมการโครงสร้างประสิทธิผลการจัดการขยะขององค์กรปกครองส่วนท้องถิ่นในจังหวัดอ่างทอง

๒. ปัจจัยเชิงสาเหตุที่มีอิทธิพลต่อประสิทธิผลของการจัดการขยะองค์การบริหารส่วนท้องถิ่นในจังหวัดอ่างทอง มี ๔ ปัจจัยหลัก ประกอบด้วย ๑) ปัจจัยด้านภาวะผู้นำ ๒) ปัจจัยด้านการบริหารองค์การ ๓) ปัจจัยด้านการมีส่วนร่วม และ ๔) ปัจจัยนำไปสู่ความสำเร็จ ซึ่งเป็นปัจจัยที่สอดคล้องกับหลักอิทธิบาท ๔ และมีการทำงานด้วยความไม่ประมาท (สติ) นอกจากนี้ โมเดลประสิทธิผลการจัดการขยะขององค์กรปกครองส่วนท้องถิ่นในจังหวัดอ่างทองที่ได้จากการสังเคราะห์ข้อมูลเชิงคุณภาพเป็นทฤษฎีฐานรากยังพบว่า มีปัจจัยด้านบุคลากรที่มีคุณภาพ เป็นองค์ประกอบร่วมภายในโมเดล โดยจะเป็นบุคลากรที่มีสติปัญญาดี มีความฉลาดและมีไหวพริบ มีความมุ่งมั่นตั้งใจและรับผิดชอบสูง มีความเชี่ยวชาญ มีทักษะ มีสุขภาพอนามัยสมบูรณ์แข็งแรง มีพฤติกรรมที่ดีและมีความกตัญญู

๓. โมเดลสมการโครงสร้างประสิทธิผลการจัดการขยะขององค์กรปกครองส่วนท้องถิ่นในจังหวัดอ่างทอง เป็นแผนภาพที่แสดงการเชื่อมโยงระหว่างตัวแปรเหตุและตัวแปรผล พร้อมทั้งตัวแปรส่งผ่านคือปัจจัยนำไปสู่ความสำเร็จที่พัฒนามาจากหลักอิทธิบาท ๔ เพื่อส่งเสริมให้เกิดประสิทธิผลการจัดการขยะขององค์กรปกครองส่วนท้องถิ่นในจังหวัดอ่างทอง โดยมีผู้นำที่มีภาวะผู้นำคือ มีความเฉลียวฉลาด สามารถในการจูงใจ ใฝ่คุณธรรมนำพัฒนา และเป็นผู้กล้าตัดสินใจ ที่ใช้การบริหารองค์การอย่างเป็นระบบด้วยการวางแผน การดำเนินการ การตรวจสอบและการพัฒนา พร้อมทั้งมีการเน้นกระบวนการมีส่วนร่วมกับมีบุคลากรที่มีคุณภาพที่ทำให้เกิดประสิทธิผลการจัดการขยะขององค์กรปกครองส่วนท้องถิ่นในจังหวัดอ่างทอง ดังนั้น ในการบริหารจัดการขยะขององค์กรปกครองส่วนท้องถิ่นในจังหวัดอ่างทองให้มีประสิทธิผลจำเป็นต้องมีปัจจัยที่เอื้อต่อการบริหารงาน ได้แก่ ปัจจัยด้านภาวะผู้นำ (Leadership: L) ปัจจัยด้านการบริหารองค์การ (Management: M) ปัจจัยด้านการมีส่วนร่วม (Participation: P) และปัจจัยด้านบุคลากรที่มีคุณภาพ (Personnel: P) โดยจำเป็นต้องมีปัจจัยส่งผ่านที่สำคัญคือ ปัจจัยนำไปสู่ความสำเร็จ (Success: S) ที่จะนำไปสู่ประสิทธิผลการจัดการขยะขององค์กรปกครองส่วนท้องถิ่นในจังหวัดอ่างทอง (Effectiveness: E) ได้อย่างยั่งยืน สามารถสรุปเป็นโมเดลองค์ความรู้การวิจัยเรียกว่า โมเดล LM2P-S-E

|  |  |  |
| --- | --- | --- |
| **Dissertation Title** | : | Structural Equation Model for Effectiveness Waste Management of Local Administrative Organizations in Ang Tong Province |
| **Researcher** | : | Miss Apinyar Chatchorfa |
| **Degree** | : | Doctor of Philosophy (Public Administration) |
| **Dissertation Supervisory Committee** |
|  | : | Prof. Dr.Grit Permtanjit, B.Arch. (Architecture), M.Sc. (Human Settlement Planning and Development), M.C.P. (City Planning), Ph.D. (Political Economy) |
|  | : | Assoc. Prof. Dr.Surapon Suyaprom, B.A. (Sociology), M.A. (Politics), Ph.D. (Political Science), Ph.D. (Political Communication)  |
| **Date of Graduation** | : | September 28, 2020 |

**Abstract**

 Objectives of this dissertation were 1) to study the consistency of structural equation model for effectiveness waste management of local administrative organizations in Ang Tong Province with the empirical data, 2) to analyze causal factors affecting effectiveness waste management of local government organizations in Ang Tong Province, and 3) to propose structural equation model for effectiveness waste management of local administrative organizations in Ang Tong Province. Mixed methods research implied qualitative methods to extend quantitative results was used for the design. In quantitative reserearch, stratified random sampling was used and 600 samples were selected. In qualitative research, 17 key informants and 9 persons of target group were selected by using purposive sampling. Research tools were questionnaires, interview guidelines and questions of focus group discussion. Quantitaive data were analyzed by using descriptive statistics and correlation analysis with computer package program, and the developed model was validated with empirical data including direct and indirect effects by using LISREL. Qualtative data were analyzed by using content analysis and analytic induction.

 Results of the study were as follows:

 1. The developed model of structural equation model for effectiveness waste management of local administrative organizations in Ang Tong Province fit with expirical data. The analysis results showed that Chi-square = 124.90, df = 101, p = .053, GFI = .98, AGFI = .96, RMSEA = .020. R-sqaure of effectiveness waste management of local administrative organizations in Ang Tong Province was .976, it indicated that the variables in the model consisted of leadership (LEADER), management (MANAGE), participation (PART), and Iddhipada IV accounting for the variations in effectiveness waste management of local administrative organizations was 97.60 percent. Results of direct effects and indirect effects showed that Iddhipada IV was a mediator in structural equation model for effectiveness waste management of local administrative organizations in Ang Tong Province.

 2. There were 4 main foctors in causal factors affecting effectiveness waste management of local administrative organizations in Ang Tong Province which consisted of 1) leadership factors, 2) management factors, 3) participation factors, and 4) success factors that related to Iddhipada IV and precaution working (consciousness). Moreover, a model of effectiveness waste management of local administrative organizations in Ang Tong Province from qualitative synthesis as grounded theory was also found that best qualify personnel factor was one of the components in the model. The qualification of this personnel was intelligent, clever, determination, responsible, professional, skillful, healthy, good behavior and gratitute.

 3. Structural equation model for effectiveness waste management of local administrative organizations in Ang Tong Province was a framework connecting between causal variables including success factor that developed from Iddhipada IV as a mediator in order to encourage the effectiveness waste management of local administrative organizations in Ang Tong Province. The leaders who full of leadership charateristics consisted of intelligent, be able to motivate people, have morality leading development, and brave to make the dicision. They have managed work with systematically using planning, doing, checking and development. Participatiory process with best qualify personnel can initiate effectiveness waste management of local administrative organizations in Ang Tong Province. Therefore, the waste management of local administrative organizations in Ang Tong Province needed management factors that consisted of Leadership, Management, and Participation, Personnel with Success as the mediator towards sustainable effectiveness waste management of local administrative organizations in Ang Tong Province, LM2P-S-E Model was summarized as a body of knowledge from research.

**\\\\\\\\\\\\\\\\\\**

**แบบสอบถามเพื่อการศึกษาวิจัย**

**เรื่อง :** โมเดลความสัมพันธ์เชิงสาเหตุประสิทธิผลการจัดการขยะขององค์กรปกครองส่วนท้องถิ่นในจังหวัดอ่างทอง

**คำชี้แจง**

1. แบบสอบถามนี้ มีวัตถุประสงค์เพื่อเก็บรวบรวมความคิดเห็นถึงประสิทธิผลของจัดการขยะองค์การบริหารส่วนท้องถิ่นในจังหวัดอ่างทอง ที่เกิดขึ้นจากประสบการณ์ รวมถึงวิธีการแก้ไขและตั้งรับกับปัญหาของท่าน คำตอบของท่านมีคุณค่าอย่างยิ่งต่องานวิจัย โดยผลการวิจัยในครั้งจะเป็นฐานข้อมูลที่จะนำไปสู่การสร้างแบบจำลองประสิทธิผลของจัดการขยะองค์การบริหารส่วนท้องถิ่นในจังหวัดอ่างทอง จึงใคร่ขอความอนุเคราะห์จากท่าน โปรดตอบแบบสอบถามตามความคิดเห็นของท่านอย่างรอบคอบ และครบถ้วน
2. แบบสอบถามนี้แบ่งออกเป็น ๔ ส่วน คือ

**ตอนที่ ๑** แบบสอบถามเกี่ยวกับสถานภาพทั่วไปของผู้ตอบแบบสอบถาม ลักษณะแบบสอบถามเป็นแบบตรวจสอบรายการ (Check List) จำนวน 5 ข้อ

**ตอนที่ 2** แบบสอบถามเกี่ยวกับความคิดเห็นเกี่ยวกับองค์ประกอบของประสิทธิผลจัดการขยะขององค์การบริหารส่วนท้องถิ่นในจังหวัดอ่างทอง แบบสอบถามเป็นแบบมาตราส่วนประเมินค่า (Rating Scale) จำนวน 115 ข้อ คำตอบมี 5 ระดับ ดังนี้

5 หมายถึง เห็นด้วยมากที่สุด

4 หมายถึง เห็นด้วยมาก

3 หมายถึง เห็นด้วยปานกลาง

2 หมายถึง เห็นด้วยน้อย

1 หมายถึง เห็นด้วยน้อยที่สุด

**ตอนที่ 3** แบบสอบถามเกี่ยวกับปัญหาและข้อเสนอแนะ ซึ่งจะเป็นคำถามที่เปิดโอกาสให้ผู้ตอบแบบสอบถามได้แสดงความคิดเห็นอย่างอิสระ ลักษณะแบบสอบถามเป็นแบบปลายเปิด (Open ended Questions) จำนวน 1 ข้อ

 ขอขอบพระคุณทุกท่านที่ให้ความร่วมมือในการตอบแบบสอบถาม

อภิญญา ฉัตรช่อฟ้า

นิสิตปริญญาเอก หลักสูตรปรัชญาดุษฎีบัณฑิต สาขาวิชารัฐประศาสนศาสตร์

มหาวิทยาลัยมหาจุฬาลงกรณราชวิทยาลัย

**ตอนที่ ๑ ข้อมูลทั่วไปของผู้ตอบแบบสอบถาม**

**คำชี้แจง** : โปรดกรอกแบบสอบถามโดยใส่เครื่องหมาย 🗸 ลงในช่อง □ ที่ตรงกับความเป็นจริงของท่านมากที่สุดเพียงข้อเดียว

๑. เพศ □ ชาย □ หญิง

๒. ระดับอายุ

 □ ๑๘ – ๓๐ ปี □ ๓๑ – ๔๐ ปี

 □ ๔๑ – ๕๐ ปี □ มากกว่า ๕๐ ปีขึ้นไป

๓. ระดับการศึกษา

 □ ประถมศึกษา หรือต่ำกว่า □ มัธยมศึกษา / ปวช.

 □ ปวส. - ปริญญาตรี □ สูงกว่าปริญญาตรี

๔. อาชีพ

 □ รับราชการท้องถิ่น □ สมาชิกสภาท้องถิ่น

 □ บุคคลากรท้องถิ่น □ รับราชการ

□ รัฐวิสาหกิจ □ พนักงานบริษัทเอกชน

□ ค้าขาย / ธุรกิจส่วนตัว □ เกษตรกร

□ รับจ้างทั่วไป □ อื่นๆ................................................

5. ระดับรายได้ต่อเดือน

 □ ไม่เกิน ๑๐,๐๐๐ บาท □ ๑๐,๐๐๑ – ๒๐,๐๐๐ บาท

 □ ๒๐,๐๐๑ – ๓๐,๐๐๐ บาท □ มากกว่า ๓๐,๐๐๐ บาท

**ตอนที่ 2 แบบสอบถามเกี่ยวกับความคิดเห็นเกี่ยวกับความคิดเห็นเกี่ยวกับปัจจัยที่ส่งผลต่อการประสิทธิผลของจัดการขยะองค์การบริหารส่วนท้องถิ่นในจังหวัดอ่างทอง**

**คำชี้แจง** : โปรดกรอกแบบสอบถามและใส่เครื่องหมาย ✓ ลงในช่องระดับความคิดเห็นที่ตรงกับความคิดเห็นของท่านมากที่สุดเพียงช่องเดียว

|  |  | **ระดับความคิดเห็น** |
| --- | --- | --- |
| **ข้อที่** | **รายการ** | **มากที่สุด****๕** | **มาก****๔** | **ปานกลาง****๓** | **น้อย****๒** | **น้อยที่สุด****๑** |
| **ด้านการบริหารองค์การ (Management)** |
| **การวางแผน** |
| ๑. | องค์กรปกครองส่วนท้องถิ่นของท่านมีการกำหนดรูปแบบโครงการ/กิจกรรมที่สอดคล้องกับปัญหา และตามภารกิจขององค์กรอย่างเป็นระบบ |  |  |  |  |  |
| ๒. | องค์กรปกครองส่วนท้องถิ่นของท่านมีการรวบรวม/ศึกษาข้อมูลพื้นฐาน กฎ ระเบียบ ข้อบังคับ ที่เกี่ยวข้องในการวางแผน |  |  |  |  |  |
| ๓. | องค์กรปกครองส่วนท้องถิ่นของท่านมีการกำหนดวัตถุประสงค์ เป้าหมาย วิธีการดำเนินงาน งบประมาณ อัตรากำลัง และระยะเวลาดำเนินงานไว้อย่างชัดเจน |  |  |  |  |  |
| ๔. | องค์กรปกครองส่วนท้องถิ่นของท่านมีแผนงานบริหารที่ชัดเจน เช่นแผนระยะยาว แผนระยะสั้น |  |  |  |  |  |
| ๕. | องค์กรปกครองส่วนท้องถิ่นของท่านมีการวิเคราะห์ดี ข้อด้อย โอกาส และอุปสรรคเพื่อค้นหาวิธีการทำงานที่ดีที่สุด |  |  |  |  |  |
| **การดำเนินการ** |
| 1. | องค์กรปกครองส่วนท้องถิ่นของท่าน มีการแปลงวิสัยทัศน์ นโยบาย และยุทธศาสตร์ ขององค์กรมาสู่การปฏิบัติงานเกี่ยวกับการจัดการขยะอย่างแท้จริง |  |  |  |  |  |
| 2. | องค์กรปกครองส่วนท้องถิ่นของท่านมีการกำหนดระยะการปฏิบัติงาน และแผนภูมิกระบวนงานในแต่ละขั้นตอนตามแผนงาน โครงการและกิจกรรมการจัดการขยะ ไว้อย่างชัดเจนโดยยึดหลักความคุ้มค่า |  |  |  |  |  |
| 3. | องค์กรปกครองส่วนท้องถิ่นของท่านมีความชัดเจนเกี่ยวกับภารกิจการจัดการขยะที่กำหนดให้อย่างกะทัดรัด และเข้าใจง่าย สอดคล้องกับภารกิจขององค์กรเป็นไปตามกฎหมาย ระเบียบข้อบังคับที่เกี่ยวข้อง ตรงตามวัตถุประสงค์ และเป้าหมายขององค์การ |  |  |  |  |  |
| 4. | องค์กรปกครองส่วนท้องถิ่นของท่านมีการมอบหมายหน้าที่ความรับผิดชอบในการดำเนินการตามแผนการจัดการขยะให้แก่บุคลากรเป็นลายลักษณ์อักษร |  |  |  |  |  |
| 5. | องค์กรปกครองส่วนท้องถิ่นของท่านมีกระบวนการทำงานเกี่ยวกับการจัดการขยะที่เปิดเผยตรงไปตรงมา สามารถตรวจสอบได้ และสามารถชี้แจงได้เมื่อมีข้อสงสัย |  |  |  |  |  |
| **การตรวจสอบ** |  |  |  |  |  |
| 1. | บุคลากรขององค์กรปกครองส่วนท้องถิ่นของท่านมีความรู้ ความเข้าใจสามารถให้คำแนะนำ และสามารถตอบข้อซักถามเกี่ยวกับการจัดการขยะได้ตรงกับความต้องการ |  |  |  |  |  |
| 2. | องค์กรปกครองส่วนท้องถิ่นของท่าน มีระบบในการติดตามการปฏิบัติตามกฎหมาย ระเบียบ ข้อบังคับ และมาตรฐานเป็นประจำ |  |  |  |  |  |
| 3. | องค์กรปกครองส่วนท้องถิ่นของท่านมีการติดตาม ประเมินผล และสรุปกระบวนงานตามแผนงาน โครงการ และกิจกรรมด้านการจัดการขยะตามระยะเวลา |  |  |  |  |  |
| 4. | องค์กรปกครองส่วนท้องถิ่นของท่านมีการแจ้งผลการประเมินให้บุคลากรที่รับผิดชอบทราบและแก้ไขปรับปรุงการดำเนินงานด้านการจัดการขยะ |  |  |  |  |  |
| 5. | องค์กรปกครองส่วนท้องถิ่นของท่านมีระบบการควบคุมภายใน และมีหน่วยงานภายนอกมาร่วมตรวจสอบด้านการจัดการขยะ |  |  |  |  |  |
| **การพัฒนา** |
| ๑. | องค์กรปกครองส่วนท้องถิ่นของท่าน มีการนำปัญหาที่ได้รับมาจากผลการประเมินด้านการจัดการขยะ มาวิเคราะห์เพื่อการปรับปรุง แก้ไข พัฒนาในการนำไปปฏิบัติ |  |  |  |  |  |
| ๒. | องค์กรปกครองส่วนท้องถิ่นของท่าน มีการรับฟังความคิดเห็นของผู้อื่นเพื่อพัฒนาการทำงานเกี่ยวกับการจัดการขยะให้มีประสิทธิผล |  |  |  |  |  |
| ๓. | องค์กรปกครองส่วนท้องถิ่นของท่าน มีการวิเคราะห์ปัญหาด้านการจัดการขยะ และสามารถแก้ไขปัญหาได้อย่างถูกต้องตามเหตุผล |  |  |  |  |  |
| ๔. | องค์กรปกครองส่วนท้องถิ่นของท่าน มีการปรับปรุงขั้นตอนการปฏิบัติงานด้านการจัดการขยะเพื่อให้สอดคล้องกับภารกิจอย่างสม่ำเสมอ |  |  |  |  |  |
| ๕. | องค์กรปกครองส่วนท้องถิ่นของท่านเน้นการจัดการขยะเพื่อช่วยพัฒนาคุณภาพการให้บริการประชาชน |  |  |  |  |  |
| **ด้านภาวะผู้นำ (Leadership)** |
| **มีความฉลาด** |
| ๑. | ผู้บริหารองค์กรปกครองส่วนท้องถิ่นของท่าน มีความเฉลียวฉลาด มีปฏิภาณไหวพริบ เป็นแบบอย่างได้ หรือเป็นได้ทั้งในฐานะผู้นำ และเป็นครูคนอื่น |  |  |  |  |  |
| ๒. | ผู้บริหารองค์กรปกครองส่วนท้องถิ่นของท่าน มีสามารถระบุจุดประสงค์หลักในการปฏิบัติงานด้านการจัดการขยะได้อย่างชัดเจน เพื่อให้มีความเป็นไปได้ในทางปฏิบัติ  |  |  |  |  |  |
| ๓. | ผู้บริหารองค์กรปกครองส่วนท้องถิ่นของท่าน มีความ สามารถในการปรับตัวให้เข้ากับสถานการณ์สิ่งแวดล้อมได้รู้จักแก้ปัญหาเฉพาะหน้าในการจัดการขยะตามสถานการณ์ที่เปลี่ยนแปลงไป |  |  |  |  |  |
| ๔. | ผู้บริหารองค์กรปกครองส่วนท้องถิ่นของท่าน มุ่งแสวงหามรรควิธีในการจัดการขยะที่จะนำผู้ร่วมงานให้บรรลุวัตถุประสงค์ของหน่วยงานตามที่กำหนดไว้ |  |  |  |  |  |
| ๕. | ผู้บริหารองค์กรปกครองส่วนท้องถิ่นของท่าน สามารถตอบสนองความคาดหวัง และความต้องการของบุคลากร และประชาชนในด้านการจัดการขยะได้ |  |  |  |  |  |
| **มีคุณธรรม** |
| ๑. | ผู้บริหารองค์กรปกครองส่วนท้องถิ่นของท่าน มีความเสียสละประโยชน์ส่วนตนเพื่อประโยชน์ส่วนรวม |  |  |  |  |  |
| ๒. | ผู้บริหารองค์กรปกครองส่วนท้องถิ่นของท่าน มีความซื่อสัตย์ และความยุติธรรม ปราศจากอคติโดยมีความรับผิดชอบต่อหน้าที่ |  |  |  |  |  |
| ๓. | ผู้บริหารองค์กรปกครองส่วนท้องถิ่นของท่าน มีความสุภาพ เมตตา กรุณา และเห็นใจผู้อื่น |  |  |  |  |  |
| ๔. | ผู้บริหารองค์กรปกครองส่วนท้องถิ่นของท่าน ใส่ใจต่อความรู้สึกของผู้ปฏิบัติงานอย่างเท่าเทียมกัน |  |  |  |  |  |
| ๕. | ผู้บริหารองค์กรปกครองส่วนท้องถิ่นของท่าน สามารถควบคุมอารมณ์ในสถานการณ์ต่าง ๆ ได้แม้ในสถานการณวิกฤติ |  |  |  |  |  |
| **มีความสามารถในการจูงใจ** |
| ๑. | ผู้บริหารองค์กรปกครองส่วนท้องถิ่นของท่าน สามารถสร้างความมั่นใจว่า งานที่ปฏิบัติเกี่ยวกับการจัดการขยะต้องสำเร็จด้วยดี ทำให้เกิดขวัญและกำลังใจในการทำงาน |  |  |  |  |  |
| ๒. | ผู้บริหารองค์กรปกครองส่วนท้องถิ่นของท่าน มีความกระตือรือร้น ตั้งใจทำงานด้านการจัดการขยะอย่างจริงจัง ทำให้เกิดความต้องการในการปฏิบัติตาม |  |  |  |  |  |
| ๓. | ผู้บริหารองค์กรปกครองส่วนท้องถิ่นของท่าน สามารถกระตุ้นให้บุคลากรมีกำลังใจในและเกิดความรู้สึกว่าต้องมีการเปลี่ยนแปลงในการทำงานด้านการจัดการขยะ |  |  |  |  |  |
| ๔. | ผู้บริหารองค์กรปกครองส่วนท้องถิ่นของท่าน มีความ สามารถในการโน้มน้าวจิตใจ ให้เกิดความมุ่งมั่นในการปฏิบัติงานด้านการจัดการขยะให้สำเร็จตามเป้าหมายที่กำหนดไว้ |  |  |  |  |  |
| ๕. | ผู้บริหารองค์กรปกครองส่วนท้องถิ่นของท่าน เป็นที่ยอมรับของผู้ร่วมงานด้านการจัดการขยะ ทำให้ผู้ร่วมงานเกิดภาคภูมิใจเมื่อได้ |  |  |  |  |  |
| **กล้าตัดสินใจ** |
| ๑. | ผู้บริหารองค์กรปกครองส่วนท้องถิ่นของท่าน มีศักยภาพในการค้นหาความจริง และประเมินสถานการณ์ด้านการจัดการขยะก่อนทำการตัดสินใจ ว่าควรทำหรือไม่ควรทำและเพราะอะไร |  |  |  |  |  |
| ๒. | ผู้บริหารองค์กรปกครองส่วนท้องถิ่นของท่าน สามารถแก้ไขปัญหาต่าง ๆ ที่เกิดขึ้นเกี่ยวกับการจัดการขยะด้วยการตัดสินใจอย่างมีเหตุผลด้วยความรวดเร็วทันต่อเหตุการณ์ |  |  |  |  |  |
| ๓. | ผู้บริหารองค์กรปกครองส่วนท้องถิ่นของท่าน มีกำลังใจเข้มแข็ง มีความเชื่อมั่นในตนเอง และมีความเด็ดขาดในการตัดสินใจด้านการจัดการขยะได้อย่างรวดเร็วและถูกต้อง |  |  |  |  |  |
| ๔. | ผู้บริหารองค์กรปกครองส่วนท้องถิ่นของท่าน สามารถตัดสินใจแก้ไขความบกพร่องในการปฏิบัติงานด้านการจัดการขยะให้น้อยลงอย่างรวดเร็ว |  |  |  |  |  |
| 5. | ผู้บริหารองค์กรปกครองส่วนท้องถิ่นของท่าน สามารถปรับเปลี่ยนความเชื่อ ความคิด และค่านิยมแบบเก่า ๆ ให้เกิดความเปลี่ยนแปลงที่ดีขึ้นเกี่ยวกับการจัดการขยะในเขตพื้นที่ |  |  |  |  |  |
| **ด้านการมีส่วนร่วม (Participation)** |
| **ร่วมคิด และตัดสินใจ** |
| ๑. | องค์กรปกครองส่วนท้องถิ่นเปิดโอกาสให้ท่านได้มีส่วนร่วมในการประชุมเพื่อเสนอปัญหาที่เกิดขึ้นในท้องถิ่น |  |  |  |  |  |
| ๒. | องค์กรปกครองส่วนท้องถิ่นเปิดโอกาสให้ท่านได้มีส่วนร่วมในการประชุมในการวางแผน หรือกำหนดโครงการ/กิจกรรมด้านการจัดการขยะ |  |  |  |  |  |
| ๓. | องค์กรปกครองส่วนท้องถิ่นเปิดโอกาสให้ท่านได้มีส่วนร่วมในการประชุม และเสนอความคิดเห็นในที่ประชุม |  |  |  |  |  |
| ๔. | องค์กรปกครองส่วนท้องถิ่นเปิดโอกาสให้ท่านได้มีส่วนร่วมเสนอโครงการในการพัฒนาท้องถิ่นด้านการจัดการขยะ |  |  |  |  |  |
| 5. | องค์กรปกครองส่วนท้องถิ่นเปิดโอกาสให้ท่านได้มีส่วนร่วมคิดและเสนอแนวทางการพัฒนา เพื่อแก้ไขและลดปัญหาของท้องถิ่นด้านการจัดการขยะ |  |  |  |  |  |
| **ร่วมดำเนินการ**  |
| ๑. | องค์กรปกครองส่วนท้องถิ่นเปิดโอกาสให้ท่านได้มีส่วนร่วมเป็นกรรมการในการพิจารณาโครงการด้านการจัดการขยะเพื่ออนุมัติ |  |  |  |  |  |
| ๒. | องค์กรปกครองส่วนท้องถิ่นเปิดโอกาสให้ท่านได้มีส่วนร่วมเป็นกรรมการในการพิจารณางบประมาณตามโครงการด้านการจัดการขยะ |  |  |  |  |  |
| ๓. | องค์กรปกครองส่วนท้องถิ่นเปิดโอกาสให้ท่านได้มีส่วนร่วมเป็นกรรมการในการดำเนินการตามโครงการด้านการจัดการขยะ |  |  |  |  |  |
| ๔. | องค์กรปกครองส่วนท้องถิ่นเปิดโอกาสให้ท่านได้มีส่วนร่วมเป็นกรรมการประสานงานระหว่างประชาชนกับหน่วยงานในท้องถิ่นเกี่ยวกับการจัดการขยะ |  |  |  |  |  |
| 5. | องค์กรปกครองส่วนท้องถิ่นเปิดโอกาสให้ท่านได้มีส่วนร่วมปฏิบัติตามนโยบาย แผนงาน โครงการ หรือกิจกรรมด้านการจัดการขยะที่อาศัยการบริหารส่วนท้องถิ่น และได้นำไปดำเนินการในท้องถิ่นให้บรรลุตามเป้าหมาย |  |  |  |  |  |
| **ร่วมรับผลประโยชน์** |
| ๑. | องค์กรปกครองส่วนท้องถิ่นเปิดโอกาสให้ท่านได้มีส่วนเป็นกรรมการในการพิจารณางบประมาณตามโครงการด้านการจัดการขยะ |  |  |  |  |  |
| ๒. | องค์กรปกครองส่วนท้องถิ่นเปิดโอกาสให้ท่านได้มีส่วนร่วมสนับสนุนทรัพยากรส่วนตัวให้กับองค์กรปกครองส่วนท้องถิ่นเพื่อให้โครงการด้านการจัดการขยะให้บรรลุผล |  |  |  |  |  |
| ๓. | องค์กรปกครองส่วนท้องถิ่นเปิดโอกาสให้ท่านได้มีส่วนร่วมกับองค์กรปกครองส่วนท้องถิ่นในการจัดทำแผน และโครงการด้านด้านการจัดการขยะ |  |  |  |  |  |
| ๔. | องค์กรปกครองส่วนท้องถิ่นเปิดโอกาสให้ท่านได้มีส่วนร่วมกับองค์กรปกครองส่วนท้องถิ่นในการจัดทำแผน และโครงการด้านงานพัฒนาสังคม เช่น การจัดการขยะภายในชุมชน |  |  |  |  |  |
| ๕. | องค์กรปกครองส่วนท้องถิ่นเปิดโอกาสให้ท่านได้มีส่วนร่วมกับองค์กรปกครองส่วนท้องถิ่นในการจัดทำแผน และโครงการ ด้านงานพัฒนาการเมืองการบริหาร เช่น อบรมความรู้เรื่องประชาธิปไตย อบรมและทัศนศึกษา เป็นต้น |  |  |  |  |  |
| **ร่วมติดตามและประเมินผล** |
| ๑. | องค์กรปกครองส่วนท้องถิ่นเปิดโอกาสให้ท่านได้มีส่วนร่วมประเมินความคืบหน้าของการบรรลุวัตถุประสงค์การดำเนินงานด้านการจัดการขยะ |  |  |  |  |  |
| ๒. | องค์กรปกครองส่วนท้องถิ่นเปิดโอกาสให้ท่านได้มีส่วนร่วมในการรับรู้ข้อมูลข่าวสาร กิจกรรม โครงการ งบประมาณต่าง ๆ ว่าประสบผลสำเร็จ |  |  |  |  |  |
| ๓. | องค์กรปกครองส่วนท้องถิ่นเปิดโอกาสให้ท่านได้มีส่วนร่วมในการติดตาม และประเมินผลด้านปัญหา และอุปสรรคที่เกิดขึ้น |  |  |  |  |  |
| ๔. | องค์กรปกครองส่วนท้องถิ่นเปิดโอกาสให้ท่านได้มีส่วนร่วมประชุมติดตามผลการก่อสร้างโครงการพื้นฐาน ว่ามีปัญหา หรือข้อบกพร่อง |  |  |  |  |  |
| ๕. | องค์กรปกครองส่วนท้องถิ่นเปิดโอกาสให้ท่านได้มีส่วนประเมินผลการทำงานด้านความสำเร็จของกิจกรรม โครงการการจัดการขยะที่ดำเนินการภายในหมู่บ้านของท่าน |  |  |  |  |  |
| **ด้านอิทธิบาท 4**  |
| **ความรักในหน้าที่** |
| ๑. | องค์กรปกครองส่วนท้องถิ่นของท่านมีความกระตือรือร้นในการคิดโครงการ/กิจกรรมใหม่ ๆ เกี่ยวกับการจัดการขยะ เพื่อพัฒนาชุมชน |  |  |  |  |  |
| ๒. | องค์กรปกครองส่วนท้องถิ่นของท่านมีความพร้อมที่จะรับฟังความคิดเห็น และขอเสนอแนะเกี่ยวกับการจัดการขยะเพื่อแก้ไขปรับปรุงให้ดียิ่งขึ้น |  |  |  |  |  |
| ๓. | องค์กรปกครองส่วนท้องถิ่นของท่านมีการให้บริการประชาชนเป็นไปด้วยความสุภาพ ใบหน้ามีรอยยิ้มเสมอ |  |  |  |  |  |
| ๔. | องค์กรปกครองส่วนท้องถิ่นของท่านมีความพอใจที่จะปฏิบัติงานอย่างเต็มที่เพื่อสนองตอบต่อความต้องการของประชาชนในท้องถิ่นอย่างแท้จริง |  |  |  |  |  |
| ๕. | องค์กรปกครองส่วนท้องถิ่นของท่านปฏิบัติหน้าที่ โดยนำประโยชน์ส่วนรวมเป็นที่ตั้ง ไม่เห็นแก่ผลประโยชน์ในทางมิชอบ |  |  |  |  |  |
| **ความเพียรพยายาม** |  |  |  |  |  |
| ๑. | องค์กรปกครองส่วนท้องถิ่นของท่านปฏิบัติหน้าที่อย่างสุดความสามารถมีความอุตสาหะที่จะดำเนินการตามโครงการ/กิจกรรมด้านการจัดการขยะให้บรรลุวัตถุประสงค์ |  |  |  |  |  |
| ๒. | โครงการ/กิจกรรมที่กำหนดไว้ขององค์กรปกครองส่วนท้องถิ่นของท่านสามารถดำเนินการด้านการจัดการขยะให้แล้วเสร็จตามระยะเวลาที่กำหนดไว้ |  |  |  |  |  |
| ๓. | องค์กรปกครองส่วนท้องถิ่นของท่านปฏิบัติงานอย่างสุดความสามารถแม้งานนั้นจะเหนือความสามารถ |  |  |  |  |  |
| ๔. | โครงการ/กิจกรรมที่กำหนดไว้ขององค์กรปกครองส่วนท้องถิ่นของท่านต้องยกเลิกเพราะมีอุปสรรคอยู่บ่อยครั้ง |  |  |  |  |  |
| ๕. | องค์กรปกครองส่วนท้องถิ่นของท่านมีความมุ่งมั่นในการแก้ไขปัญหาเกี่ยวกับการจัดการขยะที่เกิดขึ้นเพื่อให้การปฏิบัติงานสำเร็จแม้นอกเวลาปฏิบัติงาน |  |  |  |  |  |
| **ความเอาใจใส่** |
| ๑. | องค์กรปกครองส่วนท้องถิ่นของท่านมีการวิเคราะห์ปัญหา และสาเหตุ ผลกระทบ ผลประโยชน์ และความเป็นไปได้ต่อโครงการ/กิจกรรมที่จะกำหนดขึ้นอย่างรอบคอบโดยการจัดให้มีการประชาคมเพื่อรับฟังความคิดเห็นด้านการจัดการขยะ |  |  |  |  |  |
| ๒. | องค์กรปกครองส่วนท้องถิ่นของท่านมีความใส่ใจในการติดตาม และประเมินผลโครงการ/กิจกรรมความคืบหน้าด้านการจัดการขยะอย่างใกล้ชิด เพื่อป้องกัน และแก้ไขปัญหา |  |  |  |  |  |
| ๓. | องค์กรปกครองส่วนท้องถิ่นของท่านมีการสนับสนุนให้เข้ารับฝึกอบรมเพื่อพัฒนาความรู้ ความสามารถ เพื่อนำองค์ความรู้มาปรับใช้ในการปฏิบัติงานด้านการจัดการขยะอยู่เสมอ |  |  |  |  |  |
| ๔. | เมื่อเกิดปัญหา หรืออุปสรรคขึ้นแม้เพียงเล็กน้อยองค์กรปกครองส่วนท้องถิ่นของท่านก็จะรีบดำเนินการปรับปรุงแก้ไขด้านการจัดการขยะโดยทันที |  |  |  |  |  |
| ๕. | ถึงแม้ว่าจะมีปัญหาและอุปสรรค์ใหม่ ๆ เกิดขึ้น องค์กรปกครองส่วนท้องถิ่นของท่านยังคงมีความตั้งใจที่จะดำเนินการด้านการจัดการขยะให้สำเร็จ |  |  |  |  |  |
| **ความเข้าใจในการปฏิบัติงาน** |
| ๑. | องค์กรปกครองส่วนท้องถิ่นของท่านมีเทคนิควิธีการในการในการพัฒนาการปฏิบัติงานด้านการจัดการขยะที่มีความยุ่งยากให้สะดวกสบายมากยิ่งขึ้น |  |  |  |  |  |
| ๒. | องค์กรปกครองส่วนท้องถิ่นของท่านมีการจัดลำดับขั้นตอน และเวลาที่เหมาะสมในการปฏิบัติการด้านการจัดการขยะเพื่อความเข้าใจทั้งบุคลากรและประชาชน |  |  |  |  |  |
| ๓. | องค์กรปกครองส่วนท้องถิ่นของท่านมีแผนการใช้งบประมาณตามโครงการด้านการจัดการขยะเป็นไปอย่างคุ้มค่าไม่ฟุ่มเฟือย เกิดประโยชน์ต่อประชาชน |  |  |  |  |  |
| ๔. | ก่อนการวางแผนในการพัฒนาชุมชนองค์กรปกครองส่วนท้องถิ่นของท่านมีการเปิดโอกาสให้ประชาชนมีส่วนร่วมเพื่อร่วมเสนอแนะถึงความต้องการ หรือปัญหาอุปสรรคด้านการจัดการขยะ เพื่อตอบสนองความต้องการของประชาชน และลดความขัดแย้งในชุมชน |  |  |  |  |  |
| ๕. | องค์กรปกครองส่วนท้องถิ่นของท่านดำเนินงานตามโครงการ/กิจกรรมด้านการจัดการขยะไปด้วยความราบรื่น |  |  |  |  |  |
| **ด้านประสิทธิผลการบริหารงาน** |
| **ผลสำเร็จในการบรรลุเป้าหมายตามข้อบัญญัติ** |
| ๑. | องค์กรปกครองส่วนท้องถิ่นของท่านจัดให้มีการรักษาความสะอาดของถนน ทางน้ำ ทางเดิน และที่สาธารณะ รวมทั้งกำจัดมูลฝอย และสิ่งปฏิกูลอย่างสม่ำเสมอ |  |  |  |  |  |
| ๒. | องค์กรปกครองส่วนท้องถิ่นของท่านมีการดำเนินการป้องกันและบรรเทาสาธารณภัย เช่น มีศูนย์กู้ชีพกู้ภัย เป็นต้น |  |  |  |  |  |
| ๓. | องค์กรปกครองส่วนท้องถิ่นของท่านมีการส่งเสริมส่งเสริมการศึกษาทั้งในและนอกระบบ เช่น มีประสานสนับสนุนโรงเรียนประถมและมัธยมในพื้นที่ การส่งเสริมและสนับสนุนศูนย์การเรียนชุมชน ให้มีประสิทธิภาพและมีประสิทธิผล การศึกษาของเด็กปฐมวัย การพัฒนาผู้ดูแลเด็ก เป็นต้น |  |  |  |  |  |
| ๔. | องค์กรปกครองส่วนท้องถิ่นของท่านมีการส่งเสริมการพัฒนาสตรี เด็ก เยาวชน ผู้สูงอายุ และผู้พิการ เช่น ส่งเสริม สนับสนุน ให้มีการจัดตั้งชมรมผู้สูงอายุ หรือจัดกิจกรรมให้ผู้สูงอายุได้มาร่วมกันทำกิจกรรม เป็นต้น |  |  |  |  |  |
| ๕. | องค์กรปกครองส่วนท้องถิ่นของท่านมีการจัดการให้มีการบำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น |  |  |  |  |  |
| **ผลสำเร็จของการจัดเก็บรายได้** |
| ๑. | มีการจัดทำป้ายแสดงรายละเอียด วิธีปฏิบัติ และช่วงเดือนที่ต้องชำระภาษีที่องค์กรปกครองส่วนท้องถิ่นของท่านอย่างชัดเจน |  |  |  |  |  |
| ๒. | องค์กรปกครองส่วนท้องถิ่นของท่าน มีการสำรวจผู้มาชำระภาษีพร้อมทั้งออกหนังสือแจ้งเตือน และมีการดำเนินคดีกับผู้ค้างชำระภาษีหรือหลีกเลี่ยงภาษี |  |  |  |  |  |
| ๓. | องค์กรปกครองส่วนท้องถิ่นของท่าน มีการแจ้งให้ผู้ที่อยู่ในข่ายต้องเสียภาษียื่นแบบแสดงรายการทรัพย์สิน |  |  |  |  |  |
| ๔. | องค์กรปกครองส่วนท้องถิ่นของท่าน มีการประชาสัมพันธ์ให้ประชาชนทราบและเข้าใจการจัดเก็บรายได้ |  |  |  |  |  |
| ๕. | บุคลากรขององค์กรปกครองส่วนท้องถิ่นของท่าน สามารถให้ความกระจ่างในเรื่องกฎหมาย ระเบียบที่เกี่ยวข้องกับภาษี |  |  |  |  |  |
| **ผลสำเร็จของการเบิกจ่ายตามงบ** |
| ๑. | องค์กรปกครองส่วนท้องถิ่นของท่านมีการใช้จ่ายงบประมาณด้านการจัดการขยะอย่างประหยัด คุ้มค่า และเกิดประโยชน์สูงสุด |  |  |  |  |  |
| ๒. | องค์กรปกครองส่วนท้องถิ่นของท่านมีการจัดสรรงบประมาณเพื่อการบริหารงานในแต่ละส่วนมีระเบียบปฏิบัติชัดเจน |  |  |  |  |  |
| ๓. | องค์กรปกครองส่วนท้องถิ่นของท่านมีการจัดทำแผนการใช้จ่ายงบประมาณและแผนงานการจัดซื้อจัดจ้างด้านการจัดการขยะที่ชัดเจน |  |  |  |  |  |
| ๔. | องค์กรปกครองส่วนท้องถิ่นของท่านมีการชี้แจงการบริหารงบประมาณด้านการจัดการขยะให้ประชาชนทราบ |  |  |  |  |  |
| ๕. | องค์กรปกครองส่วนท้องถิ่นของท่านสนับสนุนให้มีการตรวจสอบด้านการเงินทั้งจากภายในและภายนอก เช่น ประชาชนในองค์การบริหารส่วนตำบล |  |  |  |  |  |
| **จำนวนโครงการที่เป็นประโยชน์ต่อองค์การ** |
| 1. | องค์กรปกครองส่วนท้องถิ่นของท่านมีการจัดกิจกรรม/โครงการเพื่ออนุรักษ์ประเพณี ศิลปะ วัฒนธรรม และภูมิปัญญาท้องถิ่น เช่น ประเพณีสงกรานต์ |  |  |  |  |  |
| ๒. | องค์กรปกครองส่วนท้องถิ่นของท่านมีการจัดกิจกรรม/โครงการเพื่อการอนุรักษ์ทรัพยากรธรรมชาติและสิ่งแวดล้อม เช่น การปลูกต้นไม้ ขุดลอกคูคลอง |  |  |  |  |  |
| ๓. | องค์กรปกครองส่วนท้องถิ่นของท่านมีการจัดกิจกรรม/โครงการเพื่อการแก้ไขและป้องกันด้านขยะมูลฝอย |  |  |  |  |  |
| ๔. | องค์กรปกครองส่วนท้องถิ่นของท่านมีการจัดกิจกรรม/โครงการเพื่อการสาธารณสุขมูลฐาน เช่น ตรวจสุขภาพชุมชน |  |  |  |  |  |
| ๕. | องค์กรปกครองส่วนท้องถิ่นของท่านมีการจัดกิจกรรม/โครงการเพื่อการส่งเสริมการพัฒนาผู้สูงอายุ เช่น รำวง 3 ส. เป็นต้น |  |  |  |  |  |
| **ผลสำเร็จของโครงการที่สอดคล้องกับแผนยุทธศาสตร์** |
| ๑. | ประชาชนในองค์กรปกครองส่วนท้องถิ่นของท่านมีน้ำใช้เพื่อการเกษตรอย่างเพียงพอ |  |  |  |  |  |
| ๒. | องค์กรปกครองส่วนท้องถิ่นของท่านมีการบริหารตามหลักธรรมาภิบาลในการจัดการด้านขยะ  |  |  |  |  |  |
| ๓. | ประชาชนในองค์กรปกครองส่วนท้องถิ่นของท่านมีความปลอดภัยในชีวิตและทรัพย์สิน เช่น ซ่อมแซมถนน ทางระบายน้ำ ติดตั้งโคมไฟฟ้าสาธารณะ |  |  |  |  |  |
| ๔. | ประชาชนในองค์กรปกครองส่วนท้องถิ่นของท่านมีความอยู่ดีกินดี โดยมุ่งเน้นการพึ่งพาตนเอง เช่น มีกิจกรรม/โครงการที่สนับสนุนการลดต้นทุนการผลิตภาคเกษตรกรรม หันมาใช้ปุ๋ยชีวภาพแทนปุ๋ย เคมีมากยิ่งขึ้น |  |  |  |  |  |
| ๕. | ประชาชนในองค์กรปกครองส่วนท้องถิ่นของท่านมีอาชีพ สามารถเลี้ยงดูตนเอง และครอบครัวได้ |  |  |  |  |  |

**ตอนที่ 3 ข้อเสนอแนะ**

ท่านคิดว่าประสิทธิผลของจัดการขยะองค์การบริหารส่วนท้องถิ่นในจังหวัดอ่างทอง ควรมีแนวทาง วิธีการ กระบวนการ หรือรูปแบบอย่างไรบ้าง โปรดให้คำชี้แนะ

........................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................... ................................................................................................................................................................

ขอบคุณทุกท่านที่ให้ความร่วมมือในการตอบแบบสอบถามเพื่อประโยชน์

ในการศึกษาวิจัย